ROMANIA

JUDEŢUL MUREŞ

COMUNA ACĂȚARI

CONSILIUL LOCAL

##### H O T Ă R Â R E A NR.13

din 28 februarie 2017

privind modificarea Hotărârii Consiliului local Acățari nr.39 din 29 noiembrie 2016 cu privire la aprobarea nivelurilor pentru valorile impozabile, impozitelor şi taxelor locale şi alte taxe asimilate acestora, precum şi amenzile aplicabile în anul fiscal 2017

Consiliul local al comunei Acățari,

Având în vedere:

* expunerea de motive a Primarului comunei Acățari nr.1056/6/23.02.2017 și raportulde specialitate nr.1057/6/23.02.2017 ;
* titlul IX din Legea nr.227/2015,privind Codul fiscal,cu modificările și completările ulterioare;
* prevederile art. 27 din Legea nr. 273/2006, privind finantele publice locale ,cu modificările și completările ulterioare,
* **prevederile Hotărârii Guvernului nr. 1 din 06 ianuarie 2016 pentru aprobarea Normelor metodologice de aplicare a Legii nr. 227/2015 privind Codul fiscal**

**Văzând adresa nr.16637,17564/SVI/15.02 2017 a Instituției Prefectului-județul Mureș**

In baza art. 36, alin. (2) lit “b” , alin. (4) lit. “c”, art. 45 alin. (2) lit.”c” precum si ale art. 115 alin. 1 lit.” b” din Legea nr. 215/2001 privind administraţia publică locală, republicată,

## H o t ă r â ș t e :

**Art. 1.** Se modifică Hotărârea Consiliului local Acățari nr.39 din 29 noiembrie 2016 cu privire la aprobarea nivelurilor pentru valorile impozabile, impozitelor şi taxelor locale şi alte taxe asimilate acestora, precum şi amenzile aplicabile în anul fiscal 2017 , după cum urmează:

* Art.17 și art.18 din HCL nr.39 din 29.11.2016 se abrogă.( **Art.17.**Angajați de la SVSU și persoanele cu contract de voluntariat de la SVSU sunt scutite de la plata taxei destinate finanțări Serviciului.**Art.18.**Angajați de la SC Salubritatea Valea Nirajului sunt scutite de la plata taxei de salubritate)
* Alin.”b” din anexa 18 se abrogă.( Taxa pentru eliberarea adeverinţelor aducătoare de venit după Registrul agricol: 5 lei.)
* Lit” m” din anexa nr.18 se va modifica astfel:
* Se datorează taxa specială de urgență pentru eliberarea înainte de termenul legal a următoarelor documente:
  + adeverințe/certificate
  + certificat fiscal

|  |  |  |  |  |  |
| --- | --- | --- | --- | --- | --- |
| **Nr.**  **Crt.** | **Denumire document** | **Termen de eliberare** | **Cuantumul taxei-lei** | | |
| **Persoane fizice** | **Persoane juridice** | |
| 1. | Adeverințe/Certificate | ziua depunerii cererii | 7 | | 12 |
| 2. | Certificate fiscale | ziua depunerii cererii | 15 | | 20 |

**Art.2.**Hotărârea Consiliului local Acățari nr.39/2016 se republică cu modificările de mai sus.

**Art.3.**Primarul comunei și Biroul financiar contabil și resurse umane vor duce la îndeplinire prevederile prezentei hotărâri.

Preşedinte de şedinţă

Nagy Dalma Imola

Avizat ptr.legalitate,

Secretar,

Józsa Ferenc